**Ելակային սերունդ** (հազվադեպ՝ «ազնվամորու սերունդ», Ցաոմեյ Ցզու, չինարեն՝ 草莓族 կամ 草莓世代, փինյին՝ Cǎoméi zú կամ cǎoméi shìdài), չինարեն նորաբանություն, որով կոչում են այն թայվանցիներին, որոնք ծնվել են 1981-1990 թվականներին և որոնք ելակի նման «հեշտորեն ճմլվում են», այսինքն՝ չեն դիմանում սոցիալական ճնշմանը կամ դժվար աշխատանքին՝ ի տարբերություն իրենց ծնողների սերնդի։ Այս եզրույթով բնորոշում են անհնազանդ, շփացած, եսասեր, մեծամիտ և ծույլ մարդկանց։

Եզրույթ
-------

Հասկացությունն առաջացել է այն բանից, որ ծնողները մեծացրել են այս սերնդի ներկայացուցիչներին չափազանց խնամելով նրանց՝ տնտեսական զարգացման պայմաններում, ելակի նման, որն աճեցնում են ջերմոցներում և վաճառում մյուս մրգերից թանկ։

Այս եզրույթով բնորոշում են չինացիների մեծ մասին, որոնք ծնվել են 1980-ական թվականներից սկսած։ Ըստ ավագ սերնդի ներկայացուցիչների՝ չնայած լավ տվյալներին՝ նրանք պատրաստ չեն իսկական փորձությունների և խնդիրների․ նրանք մեծ ցնցումներ և մեծ ուրախություններ չեն ապրել և պատրաստ չեն դրանց, ինչպես ելակը պատրաստ չէ սառնամանիքի և անփույթ վերաբերմունքի։

Նորաբանությունը հայտնի է դառնում Արևելյան Ասիայի մամուլում՝ սպառողական վարքագծի նկատմամբ ժողովրդագրական կամ հոգեգրական տեսակետներ արտահայտելու համար։ «Ելակի սերունդը» կարող է ասիական Y սերնդի նորաբանությունը դառնալ արևմտյան աշխարհում։

Սերնդի մեկ այլ անվանումն է «յոթերորդ դասարանցիներ», քանի որ Թայվանում կիրառվող պաշտոնական թվականության՝ նրանք ծնվել են 7-րդ տասնամյակում (70-79 թվականներին)՝ Չինաստանի Հանրապետությունում։

2011 թվականին «Wealth» ամսագիրը և «Թափուր պաշտոնների բանկ 104» աշխատանքի տեղավորման գործակալությունն առաջարկեցին «ելակայիններին» վերանվանել «շփացածների, սակայն ազատների սերնդի» (կայ ֆեյ ցզու, անգլ.՝ cared-free), որպեսզի ընդգծվի նրանց արժեհամակարգում տեղ գտած անձնական ազատության կարևորությունը։

Երգիծական կիրառում
------------------

Ելակի շարժման պաշտոնական լոգո (野草莓學運)
Այս եզրույթը երգիծական առումով կիրառվել է թայվանական ուսանողական շարժման կողմից 2008 թվականին։ Այս շարժումը պատասխանն էր Թայվանի նեղուց Չեն Յունլինի հետ կապերի զարգացման միության նախագահի այցին Թայվան։

Տես նաև
-------

* Նի-նի սերունդ
* Միայնակ մակաբույծ

Ծանոթագրություններ
------------------

1. ↑  "itanews". Արխիվացված է the original 2016 թ․ հունվարի 29-ին. Retrieved 2016 թ․ սեպտեմբերի 24. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2  compas.info Уникальные явления
3. ↑  «草莓族».
4. ↑  草莓世代 The Strawberry Generation National Central University Center for the Study of Sexuality
5. 1 2 3  Taiwan Today Всё ладно у ребят
6. ↑  Schott, Ben (2008 թ․ նոյեմբերի 30). "Strawberry Generation". Նյու Յորք Թայմս.
7. ↑  "Strawberry generation". People's Daily Online. 2010 թ․ հունվարի 7. Արխիվացված է the original 2012 թ․ մարտի 3-ին. Retrieved 2016 թ․ սեպտեմբերի 24. `{{cite web}}`: Unknown parameter `|dead-url=` ignored (`|url-status=` suggested) (help)
8. ↑  Cooper, Marc (2008 թ․ դեկտեմբերի 7). "Taiwanese students protest demonstration law". *International Herald Tribune*. Retrieved 2008 թ․ դեկտեմբերի 12.
9. ↑  "Wild Strawberries: Taiwanese Student Movement Stirs Anew". *Huffington Post*. 2008 թ․ դեկտեմբերի 8. Retrieved 2008 թ․ դեկտեմբերի 12.

Արտաքին հղումներ
----------------

* CHOU, JENNY (2005 թ․ սեպտեմբերի 12). "Experts: Strawberry Generation is just a myth, statistics say". Taipei Times. Retrieved 2010 թ․ հունիսի 19.
* Estroff Marano, Hara (2004 թ․ նոյեմբերի 1). "A Nation of Wimps". Psychology Today. Retrieved 2010 թ․ հունիսի 19.